Vreemde en ongewone Paastradisies - Kuns En Vermaak - Republikein
Tuesday, May 21st, 01:54:01
Vreemde en ongewone Paastradisies
Paasfees is weer hier!
En in die gees van Paasbolletjies en Paaseiers – en ander geliefde Paastradisies wat jy nie in die Bybel sal kry nie – vind ons uit waar van die vreemde en ongewone tradisies ontstaan het.
Die Paashaas en eiers
Ons sien hom in winkelsentrums saam met kinders poseer vir lekkers en deur die tuin draf met ’n mandjie vol Paaseiers.
Maar waar kom die tradisie van die Paashaas vandaan?
Nog ’n storie is dat Duitse immigrante die idee van die geliefde eierlêende Paaskarakter in die 1700’s die eerste keer na Amerika geneem het. Hulle het vir hul kinders gesê om neste met hul pette en hoede te versier.
Daar word vermoed ’n Anglikaanse monnik het die bolletjies gebak en dit met ’n kruis gemerk ter ere van Goeie Vrydag. Mettertyd het die smaaklike eetgoed wêreldwyd gewild geword en eindelik ’n simbool van Paasnaweek geword.
Nog ’n teorie is dat Paasbolletjies om bygeloofredes vir Goeie Vrydag gebak is.
Een storie lui die bolletjies wat op hierdie dag gebak en aan die dakbalke van ’n huis gehang is in die komende jaar, bose geeste sal weghou.
Paastradisies in die wêreld
Dit tradisie het begin toe seuns meisies met emmers water natgegooi het. Die legende lui dat as ’n meisie natgenooi word, sy binne die volgende jaar sal trou, want die water simboliseer gesondheid en skoonheid. (Die tradisie word nie aanbeveel vir Namibië wat onder ’n droogte gebuk gaan nie.)
In Swede is dit die Paaskonyn en nie die Paashaas nie wat vir kinders lekkers vat.
In Frankryk word ’n reuse-Paasomelet elke jaar in die dorp Bessieres in die suidweste van die land berei.
Die keiser was so in sy noppies met die omelet wat die herbergier vir om berei het, dat hy die dorpenaars gevra het om al die eiers in die gebied te versamel en die volgende dag vir sy regiment ’n reuse-omelet te berei. En dit het toevallig met die Paasvieringe saamgeval.
In Ghana vergader gesinne vir ’n fees wat as “die piekniek” bekend staan. Die vakansie word ook vinnig bekend vir die jaarlikse Ghana-skermsweeffees.
Die bilby is ’n bedreigde dier wat inheems is aan Australië. Sjokolade en ander handelsware in die vorm van die bilby word in die Paastyd oral op die vasteland verkoop om geld in te samel en bewustheid te bevorder van bewaringspogings. - Saskia Hill/Netwerk24